# Francesc Martínez de Foix i Llorens

Francesc Martínez de Foix i Llorens (Barcelona, 24 de maig de 1954 - 16 de juliol de 2017) fou un impulsor català de diverses iniciatives per a la inserció social, laboral i esportiva de les persones amb disminució psíquica. Directiu del Grup Cooperatiu TEB (Taller Escola Barcelona), fou president de la Federació Catalana d'Esports per a Persones amb Discapacitat Intel·lectual (ACELL) i vicepresident de Special Olympics Catalunya, entitats esportives de les quals havia estat fundador. També va ser vicepresident de Dincat (Discapacitat Intel·lectual Catalunya), integrada a FEAPS, i directiu de FEDDI (Federacion Española de Deportes para personas con discapacidad intelectual). El 2012 va rebre la Creu de Sant Jordi.

## Biografia

Fill de Josep Martínez de Foix i de Josi Llorenç i Martí, Francesc era el segon dels quatre germans. La família ha estat molt marcada pel fet que el germà gran, Joan, nasqués, el 1951, afectat d'oligofrènia, per la qual cosa ha tingut un paper fonamental en diverses iniciatives per les persones amb discapacitat intel·lectual i la seva incorporació al món del treball, com ara la constitució de l'Associació ASPANIAS el 1959 i la creació el 1965, juntament amb altres set famílies, del primer taller a Barcelona per a joves i adults amb discapacitat intel·lectual. Ja amb tan sols 15 anys, en Francesc s'hi va involucrar de ple: va començar a entrenar nois amb disminució psíquica en diverses modalitats esportives i a organitzar competicions amb altres equips, prenent part en la gestació, el 1971, de l'Associació Catalana d'Esports i Lleure (ACELL) que evolucionaria cap a la Federació que encara porta l'acrònim com a abreviatura.
MBA per la Universitat Politècnica de Barcelona, el 1993 va ser un dels set fundadors de l'Associació per al Desenvolupament de l'Economia Social (ADES), sent-ne el president.
La família Martínez de Foix i Llorens també va patir un fet particularment luctuós, relacionat amb el tercer dels germans, Jordi, «que morí en circumstàncies no pas clares, el 14-X-78, pels seus ideals de comunista i patriota català», com va deixar escrit la seva mare, Josi, a La Humanitat, publicació en la que havia col·laborat. El diari Avui publicava, el 25 d'octubre del 1978, una nota signada pels «Germans Martínez de Foix» testificant-ne «la integritat i la qualitat humana».

## Notes

* ↑ Algunes fonts situen la creació d'ASPANIAS en l'any 1962, però el mateix Francesc Matínez de Foix dona l'any 1959, tot i que en situa la legalització el 1964, com també ho fa l'esquela de TEB amb motiu de la seva defunció.

## Referències

* ↑ «Francesc Martínez de Foix i Llorens». UFECTV. Arxivat de l'original el 16 d’octubre 2014. [Consulta: 16 octubre 2014].
* ↑ «Mor als 63 anys Francesc Martínez de Foix, fundador dels Special Olympics». El Punt Avui, 16-07-2017 [Consulta: 16 juliol 2017].
* 1 2 Gencat «El Govern distingeix 25 personalitats i 15 entitats amb la Creu de Sant Jordi». Generalitat de Catalunya, 10-04-2012 [Consulta: 3 juliol 2014].
* ↑ «Francesc Martínez de Foix, fundador de Special Olympics Catalunya i de la Federació Acell, rep la Creu de Sant Jordi.». Special Olympics Catalunya. [Consulta: 16 juliol 2017].
* 1 2 3 «Biografia de Jordi Martínez de Foix i Llorens» (pdf). Dossier editat per la família del Jordi. [Consulta: 17 juliol 2017].
* 1 2 «Mor als 95 anys Josep Martínez de Foix, primer president del Grup Cooperatiu TEB (Taller Escola Barcelona)». TEB. Arxivat de l'original el 13 de novembre 2017. [Consulta: 17 juliol 2017].
* ↑ Martínez de Foix i Llorens, Francesc. «El model català d'integració sociolaboral de persones amb discapacitat intel·lectual. Un cas: el Grup Cooperatiu TEB» (PDF - PowerPoint). Jornada dels economistes 2014 Barcelona, 14-11-2014. Arxivat de l'original el 23 de setembre 2015. [Consulta: 17 juliol 2017].
* ↑ «Josep Martínez i de Foix. President d'honor del Grup Cooperatiu TEB». Esqueles La Vanguardia, 16-07-2017. [Consulta: 17 juliol 2017].
* ↑ Casinos, Xavi. «El entrenador de los deportistas más especiales» (en castellà). 20 minutos, 11-04-2005. [Consulta: 17 juliol 2017]. «L'autor confon la relació d'edat amb el seu germà Joan, tres anys més gran que ell, de qui diu que n'era un any més petit.»
* ↑ Pujol Rojo, M.ª José. «Asociación para el Desarrollo de la Economía Social A.D.E.S. «El coste social de las oportunidades»». [Consulta: 17 juliol 2017].

## Enllaços externs

* «Compareixença de Francesc Martínez de Foix, director del Taller Escola Barcelona, davant la Comissió d'Estudi de la Situació de les Persones amb Discapacitats perquè hi faci aportacions.». Canal Parlament, 18-03-2010.